ກອງປະຊຸມໂຣກ AIDS ນາໆຊາດ ໄຂຂຶ້ນ ທີ່ອອສເຕຣເລຍ (ວີດີໂອ)
ບັນດາຜູ້ຕາງໜ້າ 12,000 ຄົນ ຈະປະຊຸມກັນໄປຮອດວັນສຸກ ເພື່ອໂອ້ລົມສົນທະນາກັນ ເລື້ອງການຮັບມືກັບເຊື້ອ HIV ແລະຫາຊ່ອງທາງເລັ່ງລັດ ການປ້ອງກັນແລະການປິ່ນປົວ.
ບັນດາຜູ້ຕາງໜ້າ ທີ່ໄປຮ່ວມກອງປະຊຸມໂຣກ AIDS ນາໆຊາດ ຄັ້ງທີ 20 ໄດ້ໄປເຕົ້າໂຮມກັນທີ່ນະຄອນ Melbourne ອອສເຕຣ ເລຍ ໃນວັນຈັນມື້ນີ້ ສຳລັບກອງປະຊຸມມື້ທຳອິດໝົດມື້ ທີ່ຈະປະ ກອບດ້ວຍການກ່າວປາໄສ ການສຳມະນາແລະການພົບປະຫາ ລືກັນ ເພື່ອພິຈາລະນາ ເບິ່ງສະພາບການໃນປັດຈຸບັນ ຂອງການ ຄົ້ນຄວ້າກ່ຽວກັບໂຣກ AIDS ນັ້ນ ບັນດາຜູ້ຕາງໜ້າປະມານ 12 ພັນຄົນ ທີ່ຮວມທັງພວກນັກວິທະ ຍາສາດ ນັກເຄື່ອນໄຫວ ແລະປະຊາຊົນ ທີ່ຕິດເຊື້ອພະຍາດດັ່ງ ກ່າວໃນປັດຈຸບັນ ຈະປະຊຸມກັນໄປຈົນຮອດວັນສຸກ ເພື່ອໂອ້ລົມ ສົນທະນາກັນເລື້ອງການຮັບມືຂອງປະຊາຄົມ ຕໍ່ເຊື້ອ HIV ແລະ ໂຣກ AIDS ແລະຊອກຫາຊ່ອງທາງຕ່າງໆ ເພື່ອເລັ່ງລັດການປ້ອງກັນ ແລະການປິ່ນ ປົວນັ້ນ ທ່ານນາງ Francoise Barre-Sinoussi ປະທານສະມາຄົມໂຣກ AIDS ນາໆຊາດ ໄດ້ຂໍໃຫ້ທຸກໆຄົນຢືນຢູ່ໃນຄວາມງຽບເປັນເວລາສັ້ນໆ ໃນ ພິທີໄຂກອງປະຊຸມໃນແລງ ວັນອາທິດວານນີ້ ເພື່ອໄວ້ອາໄລນຳພວກຜູ້ຕາງໜ້າ 6 ຄົນ ທີ່ເດີນທາງນຳຖ້ຽວບິນມາ ເລເຊຍ ທີ່ຖືກຍິງຕົກໃນຢູເຄຣນ ໃນສັບປະດາແລ້ວນີ້ ຊຶ່ງເຮັດໃຫ້ພວກຄົນໂດຍສານ ແລະຈຸບິນທັງໝົດ 298 ຄົນໃນເຮືອບິນ ເສຍຊີວິດໄປນັ້ນ ທ່ານ Joep Lange ນັກຄົນຄວ້າ Hollande ທີ່ມີຊື່ສຽງ ແລະອະດີດປະທານສະມາ ຄົມໂຣກ AIDS ນາໆຊາດ ແລະທ່ານ Glenn Thomas ໂຄສົກປະຈຳອົງການອະນາ ໄມໂລກ ກໍຮວມຢູ່ໃນຈຳນວນພວກທີ່ເສຍຊີວິດນັ້ນ